Ozze kânarie
Trögk nao Árse.

Teks 
Refrein:
Ellik joar ôpni-j rônd fibberwarie,
Jao dân flöt, flöt, flöt ózze kânarie
Unne wáls, unne polka, alles zuúver in de maot,
En toch krieg haen gene borrel, mâ gewoën kânariezaod.
Luuster good, ech waor, ‘t is genne larie,
Wât weej zegge, over ôzze knarie.
Vrog geen dân woej haen dât fluite kân?
Nów, dân snap geej d’r ok gaar niks vân.

Beej ôs thoés vör ‘t raam, dao is zien váste plek.
Zuut vân alles um zieg hin, is haen ôp ziene stek.
In de kamer en ôp straot, dao huur-te allerlei,
Wât joeksig in zien oére klink, dao deut-te dân ân mei……

Beej ôs thoés ôzze Piet, want dât is wie-je het,
Âs ‘t wer aswoensdig is, dât vint-te naatje pet.
Kiek dân treurig, flöt neet miër, jao ‘t is ierlik waor,
Dân dink-e beej zieg net âs weej, wât deurt dât lang zon jaor….
Limburgish
Arcen
Hoesloze teks